PROJEKTNI ZADATAK

Predmet nabave je informiranje i edukacija ranjivih skupina građana grada Osijeka u opasnosti od energetskog siromaštva o mogućnosti prijave na Javni poziv za financiranje energetske obnove obiteljskih kuća za ranjive skupine građana u opasnosti od energetskog siromaštva. 

[bookmark: _GoBack]Fond za zaštitu okoliša i energetsku učinkovitost  objavio je 25. lipnja 2020. godine Javni poziv za financiranje energetske obnove obiteljskih kuća za ranjive skupine građana u opasnosti od energetskog siromaštva. Predmet Javnog poziva je dodjela sredstava Fonda fizičkim osobama – građanima iz ranjive skupine u opasnosti od energetskog siromaštva za financiranje mjera energetske obnove obiteljskih kuća. Sredstvima Fonda pokriveni su svi prihvatljivi troškovi (stopa financiranja 100%) provedbe mjera energetske učinkovitosti na obiteljskim kućama (građevinski radovi, oprema za grijanje/hlađenje, ugradnja OiE) i troškovi aktivnosti pomoći energetskog certifikatora pri prijavi (izrada prvog energetskog certifikata, pomoć pri izradi prijave, nadzor provedbe mjera energetske učinkovitosti, izrada završnog en. certifikata, administracija provedbe mjera i aktivnosti). Javni poziv je otvoren sve do iskorištenja svih predviđenih sredstava koja u ovom trenutku još nisu u potpunosti dodijeljena. Po zatvaranju predmetnog Javnog poziva i dodjeli sredstava planiranih u 2020. Fond planira u 2021. ponovno otvaranje istog Javnog poziva. 
 
Prema informaciji Centra za socijalnu skrb Osijek, trenutno su na predmetni Javni poziv dostavljene samo dvije prijave građana u opasnosti od energetskog siromaštva. 

Obzirom na mali broj prijava na predmetni Javni poziv Grad Osijek planira provesti aktivnost informiranja i edukacije ranjivih skupina građana grada Osijeka u opasnosti od energetskog siromaštva o mogućnosti prijave na Javni poziv za financiranje energetske obnove obiteljskih kuća za ranjive skupine građana u opasnosti od energetskog siromaštva.
Zadatak nabavom odabranog izvršitelja je da u suradnji s Upravnim odjelom za socijalnu zaštitu, umirovljenike i zdravstvo, Odsjekom za socijalnu zaštitu, umirovljenike i demografiju Grada Osijeka i Centrom za socijalnu skrb Osijek identificira korisnike koji su primatelji zajamčene minimalne naknade i koji su prihvatljivi za prijavu na Javni poziv. Prema evidenciji nadležnog Odsjeka trenutno je evidentirano 587 korisnika zajamčene minimalne naknade kojima Grad Osijek podmiruje troškove stanovanja, od kojih 193 žive u stambenom objektu koji su u njihovom vlasništvu ili suvlasništvu. Identifikaciju  prihvatljivih korisnika treba provesti na način da se u suradnji s Odsjekom za socijalnu zaštitu, umirovljenike i demografiju Grada Osijeka izvrši informiranje svih korisnika socijalne pomoći, koji žive u stambenom objektu koji je u njihovom vlasništvu ili suvlasništvu, o Javnom pozivu putem informativnog letka. Na osnovu dobivenih povratnih informacija i u kombinaciji s podacima Centra za socijalnu skrb Osijek potrebno je izraditi listu s popisom prihvatljivih korisnika za prijavu na Javni poziv. U izradi predmetnog potrebno je voditi brigu o zaštiti osobnih podataka prema Zakonu o provedbi Opće uredbe o zaštiti podataka (NN 42/18). Sve korisnike s liste isti treba detaljno informirati o Javnom pozivu te educirati i pomoći im oko radnji koje su potrebne za pripremu dokumentacije potrebne en. certifikatoru da u ime korisnika pripremi prijavu na Javni poziv.
Cilj nabave je izrada liste s popisom korisnika zajamčene minimalne naknade na području grada Osijeka koji su u opasnosti od energetskog siromaštva koji zadovoljavaju uvjete za prijavu na Javni poziv za financiranje energetske obnove obiteljskih kuća za ranjive skupine građana u opasnosti od energetskog siromaštva. Nakon izrade popisa cilj je informirati identificirane korisnike o Javnom pozivu i te ih educirati kao da pripreme sve potrebno za prijavu na predmetni Javni poziv. 
Provedbom ove nabave Grad Osijek djeluje direktno na smanjenju energetskog siromaštva na području grada što je u skladu s gradskim strateškim dokumentima s područja energetske učinkovitosti (Akcijski plan energetske učinkovitosti Grada Osijeka za razdoblje od 2020. do 2022., Godišnji plan energetske učinkovitosti Grada Osijeka za 2020., Godišnji plan energetske učinkovitosti Grada Osijeka za 2021.).
Uvjet za izrađivača: izrađene minimalno dvije prijave na Javni poziv za financiranje energetske obnove obiteljskih kuća za ranjive skupine građana u opasnosti od energetskog siromaštva.


